## 4326_1

## Насоки за кандидатстване

## Схема за подкрепа на пътувания по Фонда за двустранни отношения на национално ниво в рамките на ФМ на ЕИП и НФМ 2009-2014 г.

1. **Цел и обхват на Схемата за подкрепа на пътувания**

Схемата за подкрепа на пътувания в рамките на Фонда за двустранни отношения на национално ниво (ФДОНН) има за цел да предостави възможности за работа в мрежа, обмяна и трансфер на знания, опит и най-добри практики и да насърчи сътрудничеството между български организации и организации в страните – донори. По Схемата за подкрепа на пътувания се предлага финансова подкрепа за участие в семинари, работни посещения, конференции и др. събития с цел изграждане и/или поддържане на двустранните отношения в рамките на всички програмни области по ФМ на ЕИП и НФМ 2009 – 2014 г., на базата на получени предложения от допустими бенефициенти.

Дирекция „Мониторинг на средствата от ЕС“ в администрацията на Министерския съвет е Национално координационно звено (НКЗ) по ФМ на ЕИП и НФМ 2009 – 2014 г. Съгласно Регламентите за изпълнение на ФМ на ЕИП и НФМ 2009 – 2014 г. и Споразумението за финансиране на Техническа помощ и Фонд за двустранни отношения на национално ниво, НКЗ управлява изпълнението на ФДОНН и Схемата за подкрепа на пътувания в частност.

1. **Бюджет на Схемата за подкрепа на пътувания**

Общият бюджет на Схемата за подкрепа на пътувания възлиза на 163 000 евро. Тази сума ще бъде налична за допустимите бенефициенти за периода на изпълнение на ФДОНН до 31октомври 2017 г., като е разпределена на годишна база. Усвояването на средствата по Схемата ще се отчита по време на годишните срещи за отчитане на напредъка по програмите, провеждани между НКЗ и страните-донори (Кралство Норвегия, Исландия и Княжество Лихтенщайн). При наличен остатък от предходна година, съответната сума ще се прехвърля към бюджета на схемата за следващата година. По този начин ще се гарантира последователност в подкрепата за работа в мрежа, обмяна на опит, разпространение на добри практики и трансфер на знания между български институции и институции от страните-донори. В таблицата по-долу е посочено индикативно разпределение на средствата по схемата по години:

|  |  |  |  |  |  |
| --- | --- | --- | --- | --- | --- |
| **Година** | **2013** | **2014** | **2015** | **2016** | **2017** |
| **EUR** | 35 000 | 35 000 | 35 000 | 30 000 | 19 000 |

Усвоената сума по Схемата за подкрепа на пътувания през 2012 г. е в размер на 9 000 евро.

1. **Допустими кандидати съгласно Схемата за подкрепа на пътувания**

Допустимите кандидати по Схемата са:

* Програмните оператори, съгласно Меморандумите за разбирателство относно изпълнението на ФМ на ЕИП и НФМ 2009 – 2014 г.;
* Националното координационно звено;
* Министерства и други държавни институции, изпълняващи национални политики в програмните области по ФМ на ЕИП и НФМ 2009 – 2014 г. (съгласно приложен Списък на програмните области);
* Местни и регионални власти;
* Публични институции на страните-донори, като в обхвата не се включват неправителствени организации и фирми.

1. **Размер на финансирането и допустими разходи по Схемата за подкрепа на пътувания**

По Схемата се предоставя 100 % безвъзмездна финансова помощ. Максимално допустимата сума, за която една организация може да кандидатства за покриване на разходи за участие в семинари, работни посещения, конференции и др. събития с цел изграждане и/или поддържане на двустранни отношения със страните-донори в рамките на всички програмни области по ФМ на ЕИП и НФМ 2009 – 2014 г. е **5000 евро**. Безвъзмездната финансова помощ се предоставя на база **възстановяване на реално извършени и верифицирани разходи**, подкрепени със съответните разходо-оправдателни документи.

Допустимите разходи по Схемата включват:

* Пътни разходи, вкл. международен и вътрешен транспорт;
* Нощувки;
* Дневни;
* Такси за участие, ако има такива (съгласно чл. 7.7.1 (a) на Регламентите).

За българските участници пътните разходи, разходите за нощувки, както и дневните следва да отговарят на изискванията на Наредбата за служебните командировки и специализации в чужбина.

За чуждестранните участници дневните разходи са в размер на 70 евро на ден, а допустимите разходи за нощувка са до 130 евро на нощувка.

Пътуването може да се извърши със самолет, влак, лек автомобил или автобус. При пътуване със самолет участниците имат право на билет икономична класа. При пътуване с влак командированите лица имат право на допълнителен билет за място в спален вагон първа класа, ако това е посочено в заповедта за командировка. При пътуване с личен или служебен автомобил на командирования водач се изплаща 50 на сто от стойността на самолетен билет за съответната дестинация за покриване на транспортните разходи по най-изгодната тарифа или равностойността на изразходваното гориво по разходни норми, определени от производителя на моторното превозно средство, съпътстващите такси за платени магистрали и паркинг, свързани с автомобила.

1. **Срок на допустимост на разходите**

Разходите се считат за допустими от датата, на която е било одобрено искането за финансиране от НКЗ.

Крайната дата на допустимост на разходите по Схемата за подкрепа на пътувания е 31-ви октомври 2017 г.

1. **Краен срок за подаване на заявления за кандидатстване**

Заявления за кандидатстване се приемат постоянно до изчерпване на бюджета за съответната година.

Актуална информация за наличността на средствата по ФДОНН, НКЗ ще поддържа на специализираната интернет страница на ФМ на ЕИП и НФМ 2009 – 2014 г.([www.eeagrants.bg](http://www.eeagrants.bg)).

1. **Процедура за кандидатстване**

Комплектът документи за кандидатстване включва:

1. Придружително писмо, адресирано до директора на дирекция „Мониторинг на средствата от ЕС“, съдържащо опис на всички изискуеми документи посочени в настоящите насоки;
2. Заявление за подкрепа на пътуване (Приложение 1), описващо вида, мястото и целта на събитието, както и неговата релевантност/принос за укрепване на двустранните отношения на национално ниво;
3. Програма на събитието;
4. Покана за участие от организаторите на събитието;
5. Финансова обосновка (Приложение 2).

Пълният комплект документи за кандидатстване се подава в един екземпляр на хартиен носител в деловодството на Министерския съвет, адресиран до директора на дирекция „Мониторинг на средствата от ЕС“.

1. **Одобрение на заявлението от страна на НКЗ**

Заявленията се разглеждат от НКЗ по реда на тяхното подаване до изчерпване на бюджета за съответната година. При подадено заявление в рамките на годината, но при изчерпан вече бюджет по Схемата за годината, заявлението следва да бъде подадено отново през следващата бюджетна година, ако потребността от финансиране на разходите на участниците в съответното събитие е все още актуална.

НКЗ ще разглежда постъпилите заявления съгласно описаните в Приложение 5 критерии. Ще бъдат одобрявани разходи за участие в дейности, които не попадат в приложното поле на Фонда за двустранни отношения на програмно ниво по съответната програма.

След разглеждане на постъпилите заявления, НКЗ уведомява с официално писмо заявителя за своето решение.

1. **Докладване и възстановяване на средства**

Възстановяването на средства ще се извършва след представяне на следните документи:

1. Описателен доклад (Приложение 3);
2. Искане за възстановяване на плащане (Приложение 4);
3. Одобрен официален доклад за проведена командировка;
4. Съпътстващи документи (заверени копия „Вярно с оригинала“ на следните документи: заповед за командировка, билети, бордни карти, фактура за настаняване, фактура за платена такса за участие, документи във връзка със събитието и др., във фактурата следва да бъде посочено наименованието на проекта).

Възстановяването на средства ще се извършва в срок до 20 работни дни от верификация на направените разходи по пътуването. НКЗ извършва верификация на всички направени разходи по ФДОНН на четиримесечие.

1. **Приложения**
2. Заявление за подкрепа на пътуване;
3. Финансова обосновка;
4. Описателен доклад;
5. Искане за възстановяване на плащане;
6. Проверка за съответствие с административните изисквания и критериите за допустимост на постъпилите заявления за подкрепа по Схемата за пътувания

**Списък на програмните области по Финансовия механизъм на ЕИП и Норвежкия финансов механизъм ФМ 2009 – 2014 г.**

1. Интегрирано управление на морските и вътрешните води;
2. Биологично разнообразие и екосистеми;
3. Наблюдение на околната среда, интегрирано планиране и контрол;
4. Намаляване на опасните емисии;
5. Енергийна ефективност;
6. Възстановяеми енергийни източници;
7. Адаптиране към климатичните изменения;
8. Морски сектор;
9. Научни изследвания и технологии, свързани с промени в околната среда и климата;
10. Фонд за неправителствени организации;
11. Деца и младежи в риск;
12. Местни и регионални инициативи за намаляване на различията на национално ниво и за насърчаване на социалното включване;
13. Инициативи за обществено здраве;
14. Насърчаване равенството между половете и баланса между професионалния и личния живот;
15. Изграждане на институционална рамка в сектор миграция и убежища;
16. Консервация и възстановяване на културното и природно наследство;
17. Промотиране на многообразието в културата и изкуствата в рамките на Европейското културно наследство;
18. Научни изследвания в приоритетни сектори;
19. Стипендии;
20. Улавяне и съхранение на въглероден диоксид;
21. Иновации за зелена индустрия;
22. Глобален фонд за достойни условия на труд и тристранен диалог;
23. Двустранно сътрудничество в областта на научните изследвания;
24. Двустранни стипендиантски програми;
25. Изграждане на капацитет и институционално сътрудничество;
26. Трансгранично сътрудничество;
27. Домашно насилиe и насилие основано на полов признак;
28. Взаимодействие в рамките на Шенген;
29. Изграждане на капацитет и сътрудничество в областта на съдебната власт;
30. Корекционни услуги, вкл. без прилагане на мерки за задържане